  וזהו  אחד  מהם . "                      מוטי קרוגר סיים את סיפורו . העיף בי את אחד  ממבטיו  המביכים ולאחר מכן אמר :  " אני חייב לציין  שבעצם הייתי שרוי  במצב של  מוות קליני . " הפסיק לרגע  את דבריו בהקישו קלות על גבי הפרוטזה של רגל ימין. נשמע צליל חלול  מצמרר . " .... קטיעת רגל מעל הברך, רסיסים בכל  הגוף,  פגיעה חמורה בריאות ובלבלב , כוויות מדרגה חמש או     שש  וגם פגיעה ברשתית העין השמאלית .בקיצור, הייתי  מועמד רציני להיות בר מינן . אני יכול  להבין את אי נוחיותך מן הספור הבלתי שפוי הזה . הרי כולנו  אנשים  מציאותיים , נוהגים להאמין אך  במה שעינינו חוזות הלכה למעשה   , במה שיש לאל ידנו לגעת , במוצק , בממשי, ולא במטמורפוזה  הנרקמת מן התפל  שהינו  פרי דמיונם  של  הדיותות נטולי השכלה  אוניברסלית . הלא כן, חזי  ? זאת לא בושה להודות כי בעבר גם אני נמניתי  על  הספקנים, המפשפשים בחומר ולא ברוח, המגחכים קבל עם ועדה  על בורותם של המתרפסים לפתחה  של שכינה  נסתרת. " דבריו נאמרו  בפנים משולהבות של  יראת השם,   שהסגידה לאלוה   הנה  יעד  מקודש  ותכלית כל חייו . בסיימו את   שטף  דבריו,  פנה אלי